Agisight/tyv-rus-200k huggingface dataset:
Тувинский: Ынчалза-даа хүлер кижилерниң сырый одуруглары оон-моон бурунгаарлап, ооң бүрүлер дег калбак баштыг чыдалары бистиң камгалакчыларывысче ужугуп, хыдып турлар.
Русский: Но густые ряды бронзовых людей надвигались отовсюду, и их копья с широкими, как листья, лезвиями летели в наших защитников, сбивая их с ног.
Тувинский: Тевиски-биле аткан даштар ужукпушаан, аар балыглаашкынны болдуруп, корабльдерниң ботттарынга дээп, моңнап тургулаан.
Русский: Камни, пущенные пращами, наносили тяжелые раны и с грохотом ударялись в борта кораблей.
Тувинский: Лала-Зорнуң шериглери ам-на көстүп келдилер.
Русский: Наконец показались отряды Лала-Зора.
Тувинский: Олар тоо быдаргай халчып туралар.
Русский: Они бежали в беспорядке.
Тувинский: Чамдыктары шоодай чүктээн, өскелери – чепсээн октапкаш, дүрген маңнаанындан өө тынып чорлар.
Русский: Одни – нагруженные мешками, другие – побросав оружие, с испуганными лицами, задыхаясь от быстрого бега.
Тувинский: Көскү болзун дээш, мачтаның эң бажында олутче халбактанып үнүптүм.
Русский: Чтобы лучше видеть, я влез на мачту и забрался на верхушке в бочку.
Тувинский: Кыйыым-биле даштар ужугуп эрткилээр, чүглүг согуннар сыылаар-ла.
Русский: Мимо меня пролетали камни, шуршали оперенные стрелы.
Тувинский: Канаржылар ам-даа немежип үглевишаан.
Русский: Массы канарцев все прибывали.
Тувинский: Ыракта Лала-Зорну эскерип кагдым.
Русский: Я заметил вдали Лала-Зора.
Тувинский: Ол балды-биле камгаланган, хүлер кижилер ону долгандыр овааланып тур.
Русский: Он защищался топором, и бронзовые люди падали вокруг него.
Тувинский: Эштери ооң оруун хылыш-селемелери-биле аштап турлар.
Русский: Товарищи расчистили ему мечами путь.
Тувинский: Олар ам-на лагерьге чедип келдилер.
Русский: Они добежали наконец до лагеря.
Тувинский: Далайже! – дээн үннер дыңналды.
Русский: В море! – раздавался общий крик.
Тувинский: Шериглер корабльдерин эриктен сугже киир идип эгеледилер, баштай-ла Лала-Зорнуң каас корабли ырай берди.
Русский: Корабельщики стали отталкивать от берега корабли, и первым отплыл нарядный корабль Лала-Зора.
Тувинский: Шупту корабльдеринче чүткүп, артканнары сугже шурап, эштип чедип-даа тургулаар.
Русский: Все взбирались на корабли, отставшие бросались в воду и вплавь добирались до своих судов
Тувинский: Бистииңиинге дыка хөйү олуруптулар.
Русский: Многие влезли на наш корабль.
Тувинский: Оларның аразында Меремот база бар болду, кортканы илдең, арны куу тос, чүгле сирилээр.
Русский: Среди них был Меремот, испуганный, бледный, дрожащий.
Тувинский: Оон ыңай таваарлап болбас.
Русский: Больше нельзя было медлить.
Тувинский: Бен-Кадех канатты үзе шаапты, бистиң “Кокаб-Цафон” эшкииштерниң даажынга үдедип алгаш, эриктен ырап чоруп кагды.
Русский: Бен-Кадех перерубил канат, и «Кокаб-Цафон» под ударами весел стал отдаляться от берега.
Тувинский: Лала-Зорнуң Канар чуртунче халдаашкыны ынчаар доозулган.
Русский: Так закончился набег Лала-Зора на страну Канар.
Тувинский: Эриткер читкен
Русский: Берега пропали
Тувинский: Шупту корабльдер эриктен ыравазын кызып, эшкииш күжү-биле аяар чылып бар чораан
Русский: Все корабли шли на веслах, стараясь не отдаляться от суши.
Тувинский: Канаржыларның бөлүү эрик дургаар бистен чыда кагбайн, хайгаарап чор.
Русский: Толпа канарцев бежала по берегу, следя за нами.
Тувинский: Лала-Зорнуң корабли ырак эвес чораан, оон эдиски дамчыштыр дамчыттылар:
Русский: Корабль Лала-Зора был недалеко, и оттуда в трубу нам закричали:
Тувинский: Бээр чоокшулап алыңар, кожа чоруңар!
Русский: Подойти ближе, идти рядом!
Тувинский: Ынчалза-даа Бен-Кадех дужаады
Русский: Но Бен-Кадех приказал
Тувинский: Парустарту көдүрүңер!
Русский: Поднять парус!
Тувинский: Эриктен хат эстедип кээп, улуг чалгыглар хайнып-мөөрээн далайже хадып тур.
Русский: Ветер дул от берега в бурное, вспененное море, где ходили громадные валы.
Тувинский: Парустар хөөреп, «Кокаб-Цафон» чалгыгларның чалынче бедип үнүп, ажык далайже углапкан.
Русский: Парус надулся, и «Кокаб-Цафон» стал взлетать на гребни валов, уходя в открытое море.
Тувинский: Суг палубаны ажыр шурап эгелээрге, улус трюмче сыңны бергилээн.
Русский: Вода перекатывалась через палубу, все попрятались в трюм.
Тувинский: Меремот люктан бажын уштуп кээп:
Русский: Меремот выглянул из люка:
Тувинский: Бен-Кадех, чүнү үүлгеди бердиң?
Русский: Что ты делаешь, Бен-Кадех?
Тувинский: Лала-Зорнуң дужаалын дыңнавадың бе?
Русский: Разве ты не слышал приказа Лала-Зора?
Тувинский: Бен-Кадех шиитпирлиг харыылады:
Русский: А Бен-Кадех твердо отвечал:
Тувинский: Бурунгаар эжиндирип бар чор бис, а удур улус бар болза, сугже шурай берзин.
Русский: Мы плывем вперед, а кому не нравится, может прыгать в воду.
Тувинский: Лала-Зорнуң корабли эшкииштерин киир тыртып алды.
Русский: На корабле Лала-Зора тоже убрали весла.
Тувинский: Ол бисче думчуу-биле баштанып келди, ийи бора парустары мачтаже көдүрлү берди.
Русский: Он повернулся к нам носом, и два пестрых паруса поднялись на мачтах.
Тувинский: Бен-Кадех хая көрүнмүшаан, чаңгыс сөзүн катаптавышаан:
Русский: Бен-Кадех оглядывался назад, повторяя одно слово:
Тувинский: Кэдэм!
Русский: Кэдэм!
Тувинский: Корабльдер аразының хемчээли ол хевээр.
Русский: Расстояние между кораблями не изменилось.
Тувинский: Өске бүгү корабльдер туманныг бырлаңнарда чыдып каап, эриктер база дээр-биле тутчу берди.
Русский: Все другие корабли постепенно терялись в туманной зыби, берег тоже стал сливаться с небом.
Тувинский: Мурнувуста Кыдыг далайның төнчү чок делгемнери чаптыла берген, оон корабльдер ээп келбес, ында чырык төнер болгаш мөңге дүн дүжер.
Русский: Впереди был тот беспредельный простор последнего Крайнего моря, откуда корабли не возвращаются, где конец света и начинается вечная черная мгла.
Тувинский: Бен-Кадех кайнаар углап бар чыдары ол?
Русский: Куда несется Бен-Кадех?
Тувинский: Ол Лала-Зорнуң эрлериниң холунга кирериниң орнунга, далайга өлгени дээре деп бодаан эвеспе?
Русский: Может быть, он предпочитает погибнуть в море, чем попасться в руки молодцов Лала-Зора?
Тувинский: Бортту кежир шөе тырткан хендир-биле Бен-Кадехтиң көвүрүгжүгежинче дүжүп келдим.
Русский: Я спустился вниз и, цепляясь за веревку, протянутую вдоль борта, пробрался на мостик к Бен-Кадеху.
Тувинский: Ол чада чаагындан быжыгланыпкан тур, хат ооң суг чаштанчыларындан карара берген плажын салбараңнадып тур.
Русский: Он твердо стоял, держась за перила, и ветер трепал его плащ, потемневший от водяных брызг.
Тувинский: Бен-Кадех талыгырже углай көрүп ырлап чор
Русский: Бен-Кадех глядел вдаль и беспечно напевал
Тувинский: Бүргег хүннер келирге, бис үш хүн дойладывыс.
Русский: Три дня, три дня гуляли мы в ненастную погодку
Тувинский: хемедиве олурарда, рульду тутпадывыс
Русский: руля не взяли мы когда садились в лодку
Тувинский: Бен-Кадех, кайнаар углап бар чыдыр бис?
Русский: Бен-Кадех, куда мы плывем?
Тувинский: Эх, оолчук, арны-бажыңның өң чогун, кырган-ачаң турган болза, сывыра шааптар ийик.
Русский: Эх, мальчуган, твое лицо так искривилось, точно тебя сейчас высек твой дедушка.
Тувинский: Хүлүмзүрүүрүн кызыттым.
Русский: Я старался улыбнуться.
Тувинский: Ам-даа үр бурунгаарлаар бис бе?
Русский: Долго еще мы будем так плыть вперед?
Тувинский: Сен, бодаарымга, дедирлээр сагыштыг сен дедаан, Софэр биле мени мачтага хере шаап каарын күзеп тур сен бе?
Русский: Ты, кажется, хочешь, чтобы мы повернули назад и меня рядом с Софэром повесили на мачте?
Тувинский: Адаанче бат, оон башка чалгыг сени далайже чүлгүй шаап алгаш баар…
Русский: Ступай-ка ты вниз, а то тебя волной снесет в море…
Тувинский: Оон катап-ла ырлай берди
Русский: И он опять запел
Тувинский: Өдүрек дег, шалбаага-даа өде-чире эштип чор бис.
Русский: Теперь плывем и вкривь и вкось как утки в грязной луже.
Тувинский: Эй, эзир, кортпа, эжин – эки-бакты көрбээн эвес
Русский: Эй, молодец, плыви, не бойсь – бывало с нами хуже
Тувинский: Палуба адаанче кирип келдим.
Русский: Я спустился под палубу.
Тувинский: Ында улус олурары олурган, чыдары чыдып алган.
Русский: Все сидели и лежали в разных положениях.
Тувинский: Дээвиирниң ортузунда азып каан үс чырыткызы ийи талазынче чайганып каап чор.
Русский: Масляный светильник, подвешенный посредине, раскачивался во все стороны.
Тувинский: Софэр бир балыгланган кижиниң арнының кежин ине, хендир тудуп алган даарап тур.
Русский: Софэр с иглой и ниткой стоял около одного раненого и сшивал ему рассеченное лицо.
Тувинский: Бигвай ооң чанында тавакта суг тудуп берип тур.
Русский: Бигвай с миской воды стоял рядом
Тувинский: Балыгланган кижи дискектенип туруп алган, быжыг туттунуп тур.
Русский: Раненый, стоя на коленях, старался сдерживать стоны.
Тувинский: Софэр ооң арнын даарап, пөс эскиндизи-биле шарып бергеш, шоодайга бажын салып, чыдып алды.
Русский: Софэр, зашив лицо, перевязал его полосами разорванной ткани, затем улегся, положив голову на мешок.
Тувинский: Хөөкүй оглумну! – деп, меңээ чугаалдады.
Русский: Бедный мальчик! – сказал он мне.
Тувинский: Сени чүге эдертип алган кижи боор мен?
Русский: Зачем я потащил тебя с собой!
Тувинский: Канчап амы-тынныг үнер улус боор бис?
Русский: Где же мы найдем спасение?
Тувинский: Мурнувуста-даа – өлүм, соовуста-даа – өлүм.
Русский: И впереди гибель, и сзади гибель.
Тувинский: Ам чүгле, мерген угаанныг кижиниң ышкаш, өлүмнү төлептии-биле уткууруң арткан-дыр.
Русский: Теперь надо, как подобает мудрецу, с достоинством встретить смерть.
Тувинский: Мен Софэрниң чанынга чыдып алгаш, удуурун кызыттым.
Русский: Я улегся около Софэра, стараясь заснуть.
Тувинский: Ынчалзажок чайгаашкын мени ол-бо талазынче октап чор, буттарым болганчок-ла дээр-шаар астына бээр.
Русский: Но от качки меня бросало во все стороны, и часто ноги были выше головы.
Тувинский: Оттуп келгеш, караам көрүп кээримге-ле, чайганган дең көстүр, оон база-ла удуй бээр мен.
Русский: Я просыпался, раскрывал глаза, смотрел на раскачивающийся светильник и опять засыпал.
Тувинский: Үш дүн ортузунда оттуп келдим.
Русский: Среди ночи я очнулся.
Тувинский: Дең шимчевейн тур.
Русский: Светильник висел неподвижно.
Тувинский: Чүү болганыл?
Русский: Что случилось?
Тувинский: Удааннарны оюп эрткеш, палубаже үнүп келдим.
Русский: Я пробрался между спящими и поднялся на палубу.
Тувинский: Хат оожургаан.
Русский: Ветер стих.
Тувинский: Парус халая берген тур.
Русский: Парус беспомощно повис.
Тувинский: Корабльди долгандыр ак-куу туман өттүнмес хана бооп турупкан.
Русский: Вокруг корабля непроницаемой стеной стоял белесоватый туман.
Тувинский: Үстүүртен элдептиг мөңгүннелчек чырык саарлып тур.
Русский: Странный серебристый свет струился сверху.
Тувинский: Чалгыглар чок.
Русский: Волн не было.
Тувинский: Ол хире кылыктанып, мөөреп чыткан далай ам дыштанган, ооң дески кыры бирде оожум көдүрлүп, бирде чавызап каап чыткан – удаан далайның хөрээ дески соп чыткан.
Русский: Море, которое так долго бушевало, теперь отдыхало, и его гладкая поверхность медленно то приподнималась, то опускалась – это ровно дышала грудь задремавшего океана.
Тувинский: Ыракта ыр дыңналган.
Русский: Вдали послышалось пение.
Тувинский: Чоорту дыңзып чоруп олур.
Русский: Оно все усиливалось.
Тувинский: Каткы-хөг болгаш алгы-кышкы аажок барды.
Русский: Раздавались взрывы смеха и крики.
Тувинский: Туманда Лала-Зорнуң ийи мачталыг корабли чуруттунуп келди.
Русский: В тумане вырисовывался двухмачтовый корабль Лала-Зора.
Тувинский: Ол ак-даа ышкаш көзүлдү.
Русский: Он казался белым.
Тувинский: Мурнуу мачтада кижи халаңнады азып каан чор.
Русский: На передней мачте висел человек.
Тувинский: Сугда эшкииштерниң дааш-шимээни тода дыңналды.
Русский: Ясно слышались всплески ударявших по воде весел.
Тувинский: Лала-Зорнуң арын-нүүр чок эрлериниң ырызының кезик-чамдыызы дыңналып келди:
Русский: До меня донесся отрывок песни бессовестных молодцов Лала-Зора:
Тувинский: Аскыны ол боду тудуп кылып алган
Русский: Он строил виселицу
Тувинский: Ам аңаа халаңайнып турар-ла ыйнаан
Русский: Теперь пусть сам висит на ней
Тувинский: Корабльде чүү болганыл?
Русский: Что произошло на корабле?
Тувинский: Кымны азып кааны ол?
Русский: Кто повешен?
Тувинский: Корабль кыйыывыс-биле эрткеш, бисти-даа эскербейн, туманче чаштына берди.
Русский: Корабль проплыл мимо, не заметив нас, и скрылся в тумане.
Тувинский: Далай дүвүнден аалчы
Русский: Гость со дна моря
Тувинский: Корабльдиң думчуунче, бодумнуң ижээнимче, чеде бергеш, аңаа даң аткыже чыттым.
Русский: Я пробрался на нос корабля, к моей норе, и пролежал там до рассвета.
Тувинский: Эртен эрте мачтаже үне халааш, доскааржыгашка олуруп алгаш, чер ужу-кыдыы көстүп кээр ирги бе дээн күзел-биле долгандыр көрзүндүм.
Русский: Утром я влез на мачту, уселся в бочку и смотрел кругом, не покажется ли где-нибудь земля.
Тувинский: Корабльден ырак эвесте сугдан киттиң кедергей улуг боду көстүгүлеп чор.
Русский: Несколько раз невдалеке от корабля из воды показывалась громадная черная туша кашалота.
Тувинский: Ооргазын дугаландыр далаш чок ээп, шүжүлевишаан, былгырып чоруй, дээрже сугну согунналдыр ада каапкаш, катап-ла далайже кире берди.
Русский: Не спеша, выгибая дугой спину, сопя и фыркая, он выпускал к небу фонтан воды и медленно опять погружался в воду.
Тувинский: Хенертен корабль бир-ле чүвеге үзе каапты.
Русский: Внезапно корабль обо что-то ударился.
Тувинский: Чүү болган – кит бе азы хая-даш бе?
Русский: Что это было – кашалот или подводная скала?
Тувинский: Элээн каш кижи палуба кырынче үне халышкаш, сугну топтай бердилер.
Русский: Несколько человек поднялись на палубу и через борт стали смотреть в воду.
Тувинский: Корабльден ырак эвесте суг дүвүнде кедергей улуг чырып чоруур чүве салдап чораан.
Русский: Около корабля в глубине плыла громадная светящаяся масса.
Тувинский: Ол бирде ягаан, бирде ногаан, сүт өңүн-даа үндүрүп кээр, ынчан мөңгүннелчек ягаан курт хавы дег апаар.
Русский: Она казалась то розовой, то зеленой, отливала молочным блеском, точно перламутровая раковина.
Тувинский: Ол дээрге суг-далайның хааны үнүп келген-дир – деп, бир кижи чугаалай-дыр.
Русский: Это всплыл царь моря, – сказал кто-то.
Тувинский: Дүрген камгаланыңар!
Русский: Скорей спасайтесь!
Тувинский: Баштайгызының соонда өске база бир хевир-дүрзү чок митпек чүве салдап чор.
Русский: За первой плыла другая, такая же бесформенная масса.
Тувинский: Ооң ийи достак кара карактарлыг улуг бажын эскерип кагдым.
Русский: Я различил большую голову с выпученными темными глазами.
Тувинский: Бажындан тура чыланныы дег узун хол-буттары ол-бо кыдыынче херлип-чыырлып чор.
Русский: От головы, как длинные змеи, тянулись щупальца, извиваясь и растягиваясь во все стороны.
Тувинский: Хол-буттар корабльдиң ханазынче чылбырап, чыпшынып эгелээн.
Русский: Щупальца протянулись к стенке корабля и присосались.
Тувинский: Ийи карактары өрү көрүп алган.
Русский: Два глаза смотрели вверх.
Тувинский: Осьминогтар-дыр!
Русский: Осьминоги!
Тувинский: Сес-буттуглар-дыр! – деп алгы-кышкы үндү.
Русский: Осьминоги! – раздались крики.
Тувинский: Балдылар, селемелериңер тудуңар!
Русский: Хватайте мечи и топоры!
Тувинский: Шупту люкче кире халчып, дааш-шимээн-биле козурадып баттылар.
Русский: Все бросились к люку и с грохотом скатились вниз.
Тувинский: Палубада чаңгыс Меремот артып кагды.
Русский: На палубе остался один Меремот.
Тувинский: Ол изиг хүннүң чылыынга даамчырааш, удуй берген болгаш орай оттуп келген.
Русский: Он дремал, разморенный горячими лучами солнца, и проснулся слишком поздно.
Тувинский: Мен доскааржыгаштан уштунуп чаштай бээринден корткаш, мачтадан так сирбектенип алдым.
Русский: Я крепко уцепился за мачту, боясь, что от страха вывалюсь из бочки.
Тувинский: Корабльдиң ханазы-биле аажок улуг куу-ногаан баш бедип үнүп олур.
Русский: По стенке корабля медленно подымалась громадная серо-зеленая голова.
Тувинский: Узун хол-буттары бортту ажа халааш, палуба кырында келгилээн.
Русский: Ее длинные могучие щупальца перевалились через борт и быстро поползли по палубе.
Тувинский: Ооң аар митпегер аар деңзиден корабль бир талазынче ийлени берди.
Русский: От тяжести этой студенистой массы корабль слегка накренился набок.
Тувинский: Меремот бортче чуглуп бада бергеш, дески палубадан люкче хейде-ле халбактанды
Русский: Меремот скатился к борту и напрасно пытался вскарабкаться к люку, сползая по гладкой палубе.
Тувинский: Бажы борттан бедип келди, олче кызыл дөстек дөң, достактар кедирли берген.
Русский: Край головы приподнялся над бортом, на ней наливались красные бугры и наросты.
Тувинский: Маңгыстың ийи караңгы-көк карактары ак-кызыл бутчугаштар-биле үдедип, бурунгаарлап келгеш, Меремотту топтай бердилер.
Русский: Два темно-синих глаза чудовища вытянулись вперед на багровых ножках и с любопытством уставились на Меремота.
Тувинский: Суг-далайның хааны!
Русский: Царь моря!
Тувинский: Меңээ дегбейн көр!
Русский: Не трогай меня!
Тувинский: Ваал бурганга хүнде беш катап тейлеп турар кижи мен.
Русский: Я каждый день пять раз молюсь Ваалу!
Тувинский: Өршээп көр, авамның чаңгыс борбак оглу мен!..
Русский: Пожалей меня, я единственный сын у матери!..
Тувинский: Ногаан хол-буттар Меремотче союп чеде бергеш, ону ораай тырткаш, аксынче илбек хевирлиг хаайы-биле киир идип алды.
Русский: Зеленые щупальца быстро поползли к Меремоту, обвили его и легко перекинули в пасть с крючковатым роговым клювом.
Тувинский: Меремоттуң чиңге узун буттары агаарга салбараш диди.
Русский: В воздухе мелькнули длинные, тощие ноги Меремота.
Тувинский: Маңгыстың ногаан бажы кызып, хан-кучук апарды.
Русский: Зеленая голова чудовища стала багроветь, точно наливаясь кровью.
Тувинский: Көк карактары калчаалыы-биле алараңнап, а чаактары шимчеп, Меремоттуң ам чаа-ла кезик-чамдыы турган кескиндилерни дайнап тур.
Русский: Синие глаза свирепо вращались, а челюсти двигались, перетирая то, что недавно было Меремотом.
Тувинский: Сес-буттуг бир узун хол-буттары-биле люктан туттунупту.
Русский: Одним из щупалец, бывшим в два раза длиннее остальных, осьминог зацепился за люк.
Тувинский: Оон Бигвай үне халып келгеш, селемези-биле дыңзыг какты.
Русский: Оттуда показался Бигвай и сильно ударил мечом.
Тувинский: Эъткир ногаан кескинди үстүп чаштааш, палубага шыйлашкын дег дирлеңнеди.
Русский: Мясистый зеленый обрубок завертелся на палубе, как червяк.
Тувинский: Дидимнени берген далайжылар люктан үне халчып эгеледи, чыдалар маңгыстың бажынче ужугуп тур.
Русский: Из люка, осмелев, стали выбираться корабельщики, и копья полетели в голову чудовища.
Тувинский: Ынчаарга сес-буттуг борттан салдыныпкаш, сугже мөлчүрт диди.
Русский: Тогда осьминог отцепился от борта и грузно шлепнулся в воду.
Тувинский: Корабль өске талазынче күштүг чайгыла бээр аразында, доскааржыгашка арай деп-ле ызыртындым.
Русский: Корабль сильно качнулся в другую сторону, и я едва удержался в бочке.
Тувинский: Далайның хааны бодунуң соонда сугнуң өңүн хунаап турар кара суук чүүлдү арттырып кааш, үзүктелчек тевиш-биле сугже ханылап кире берди.
Русский: Порывистыми толчками морской владыка погрузился в морскую бездну, оставляя за собой темную жидкость, которая замутила воду.
Тувинский: Меремоттуң коргунчуг өлүмү чорумалдарны бир демниг болдуруп, чоокшулаштырыпкан.
Русский: Страшная смерть Меремота сблизила всех путников.
Тувинский: Бистиң мурнувуста таваржып, амы-тынывыска кыжанып келир бүгү-ле бергелерге, маңгыстарга удур канчаар туржурун, моон соңгаар чүнү канчаарын сүмележип, бөлүктер аайы-биле сайгаржып тур бис.
Русский: Мы собирались кучками и обсуждали, что делать дальше, как бороться с чудовищами моря и всеми другими бедствиями, которые грозили нам гибелью на каждом шагу.
Тувинский: Аас-кежиктиг ортулуктар
Русский: Счастливые острова
Тувинский: Эртенинде шыдажыр аргажок кылдыр өрттендир хуюктап хүнзеди, ынчалза-даа хат ам-даа чок.
Русский: Весь следующий день невыносимо жгло солнце, но по-прежнему ветра не было.
Тувинский: Корабль соңгу чүкче эжиндирип олур.
Русский: Корабль на веслах двинулся к северу.
Тувинский: Эжикчилер ээлчежип чорлар.
Русский: По очереди сменялись гребцы.
Тувинский: Дүъште горизонтуда тыптып келген булут харын хат кээрин оштады.
Русский: В полдень узкая туча на горизонте подала надежду на ветер.
Тувинский: Ол чоорту эсти берди, ооң ындында доңгайты салган аяк дег өскүссүргей даг көстү хонуп келди.
Русский: Она рассеялась, и за ней показалась одинокая гора, похожая на перевернутую чашу.
Тувинский: Ооң бажындан дээрже каралдыр ыш шөйлүп үнүп тур.
Русский: Из ее вершины клубился темный дым.
Тувинский: Шупту палубаже үне халчып келдивис.
Русский: Все выбежали на палубу.
Тувинский: Эжикчилер безин эшкииштерин октапкан кайгап турлар.
Русский: Даже гребцы оставили весла.
Тувинский: Софэр көвүрүгжүгешче үнүп кээп, холу-биле караан хөлегелей аарак кайгай берди.
Русский: Софэр поднялся на мостик и смотрел вдаль, прикрывая глаза рукой.
Тувинский: Чүл бо, дип бе азы ортулук бе? – деп улус айтыра-дыр.
Русский: Что это – материк или остров? – спрашивали все.
Тувинский: Биске тайылбырлап берип көр, мерген Софэр.
Русский: Объясни нам, мудрый Софэр.
Тувинский: Бо дээрге маадырларның кызыл-дустаан соонда сүнезини дыштаныр Чыргалдыглар ортулуу эвес ирги бе?
Русский: Может быть, это остров Блаженных, где души героев находят себе успокоение после смерти?
Тувинский: Софэр тура чугаалады
Русский: Софэр сказал
Тувинский: О, ажы-төлүм!
Русский: О дети мои!
Тувинский: Анаа кижилерниң көрүп четпес онзагай чүвезин көөр аас-кежиктиг-дир силер.
Русский: Вам выпало большое счастье увидеть то, чего не удается видеть обыкновенным смертным.
Тувинский: Бо дээрге улустуң чедип шыдавазы Аас-кежиктиг ортулуктар-дыр.
Русский: Это те Счастливые острова, до которых не доплывают.
Тувинский: Бир эвес бистиң корабливисти үреп, ээргииштеп алгаш, чер адааның мөңге дүнүнүң оранынче алгаш баар маңгыс-ла таварышпас болза, Аас-кежиктиг ортулуктарны караавыс-биле көрүп, олче чедер орукту өскелерге айтып бергей бис.
Русский: Если нам не встретится чудовище, которое поломает корабль, и мы не попадем в водоворот, который уносит суда в подземное царство вечной ночи, то мы увидим Счастливые острова и укажем другим путь, как до них добираться.
Тувинский: Мурнувуста чер, суг база камгалал бар дээрзинге идегеп, шупту ам-на сергек эжип эгеледилер.
Русский: Теперь все бодро стали грести, надеясь, что впереди земля, вода и спасение.
Тувинский: Хүн ашкалакта, орайтадыр, корабливис ортулукка чоокшулап келдивис
Русский: Только поздно вечером, когда солнце село, корабль приблизился к острову
Тувинский: дагның бажында кызаңнааштар дүжүп тур.
Русский: над вершиной горы вспыхивали молнии.
Тувинский: Караңгылаан.
Русский: Было уже темно.
Тувинский: Ортулук имиртиңнеп бар чыдар кызыл-хүрең дээрге ылгалып көстүп тур.
Русский: Остров резко выделялся на потухающем багровом небе.
Тувинский: Корабль даш-хаяга үспези-биле оожум бурунгаарлап олур.
Русский: Корабль осторожно двигался вперед, чтобы не удариться о подводные скалы.
Тувинский: Мурнувуста, ортулуктуң эриинде, кызыл оттар кыва берди
Русский: Впереди, на побережье острова, загорелись красные огоньки
Тувинский: олар ыңай-бээр халчып, ужуражып кээп, дедир-даа ыңай болурлар.
Русский: они перебегали с места на место, встречались и снова расходились.
Тувинский: Караңгы далайны шыва алы берген болгаш, кызылзымаар оттар улам тода чугаалажы бердилер.
Русский: Темнота все более окутывала море, и все резче разгорались красноватые огоньки.
Тувинский: Адак сөөлүнде узун чиңге хемелерни дээр актай көрүп кагдывыс.
Русский: Наконец мы различили узкие длинные лодки.
Тувинский: Хеме думчуунда кижи тур
Русский: На носу каждой лодки стоял человек
Тувинский: бир холунда ол хып турар чырыткы, а өскезинде серээ тудуп алган.
Русский: в одной руке он держал пылающий факел, а другой – длинную острогу.
Тувинский: Отчугаштар шимчей бергеш, аңгы-аңгы талаларже чылып, өже бергилээн – улус бисти эскерип каан.
Русский: Огоньки зашевелились, быстро поплыли в разные стороны и потухли – люди заметили нас.
Тувинский: Корабльдиң думчуу бедик эрикке үзүптү.
Русский: Корабль приткнулся носом к обрывистому берегу.
Тувинский: Бистиң далайжыларывыс черже дүже халышкаш, бөлүк бедик пальмаларга корабльди канаттар-биле өртей шарып кагды.
Русский: Наши моряки соскочили на землю и канатом прикрепили его к группе высоких пальм.
Тувинский: Софэр мооң мурнунда маңаа чораан-даа чүве дег сургап эгеледи
Русский: Софэр начал распоряжаться, точно он бывал уже здесь
Тувинский: Мээң эштерим, мени дыңнаңар!
Русский: Слушайте меня, мои друзья!
Тувинский: Силер Канар чуртунуң улузун дайзын кылып алдыңар.
Русский: Вы сделались врагами людей страны Канар.
Тувинский: Ам база ындыг частырыгны катаптаваңар!
Русский: Не повторите той же ошибки!
Тувинский: Мында чурттап турар кижилерниң сагыш-сеткили, бичии чаштарныы дег, арыг деп билиңер.
Русский: Здесь живут люди с сердцами чистыми, как у детей.
Тувинский: Оларның-биле найыралдажып алыр дизе, коргутпас ужурлуг бис.
Русский: Чтобы подружиться с ними, нам нужно не напугать их.
Тувинский: Одаг орнун көрүп тур силер бе.
Русский: Вы видите следы костра
Тувинский: Оттан салгаш, аъш-чемден кылып чип, ырлажыылыңар, а ыр-шоор бо ортулуктуң чурттакчыларын сорунзалап эккээр-дир ийин.
Русский: Разведем огонь, начнем варить себе пищу и споем песню, а песня призовет к нам жителей этого острова.
Тувинский: Элээн каш одаглар кыва берди.
Русский: Несколько костров запылало.
Тувинский: Төгериктей олурупкаш, далайжыларның шаандагы ырын бадырыптывыс:
Русский: Усевшись вокруг, мы все запели старинную песню моряков:
Тувинский: Корабль дээш, изиг-халыын делгемнер дээш, холум чайып, аалымдан сергек үндүм.
Русский: Веселый и смелый, свой дом покинул я за знойные пределы, за скрип корабля.
Тувинский: Ээп кээр мен, эжим, утпа!
Русский: Прощай, жена, да помни!
Тувинский: Эки өс-ле, хензиг оглум!
Русский: Прощай, малютка сын!
Тувинский: Ээтпекче бажыңывыс менден ырап, чашты берди.
Русский: Дом скрылся за знакомым золотым песком косы.
Тувинский: Өлүм бисти шылгап чорду.
Русский: Нас трепали смерти.
Тувинский: Корабль-даа быжыг-ла-дыр.
Русский: Трещал корабль.
Тувинский: Өжеш чүректер – аш краб дег болу бээр-дир.
Русский: У каждого на сердце – голодный краб.
Тувинский: Төнмес-батпас тос чылдар, тос чалгыг дег.
Русский: Девять долгих лет, как девять валов.
Тувинский: Дөгерези айыыл-биле кожа чораан.
Русский: И каждый рассвет был тревогами нов.
Тувинский: Ак-көк дүннер ээргиижинден чедип келдим
Русский: И пришел я из пучин голубых ночей
Тувинский: Аалым чоогу арыг-силиг, суглар кылаң.
Русский: Близ дома, так же чист, все журчит ручей.
Тувинский: Аныяк эр адазын-даа танывайн, айтырып-тыр
Русский: Красавец на пороге не узнал старика
Тувинский: Авай, бээр кел, далайжыдан айтырып көр!
Русский: Эй, мать, расспроси моряка!
Тувинский: Ачам шагда далайдыва эжиндирген
Русский: Отец ушел в дали, за жгучие моря.
Тувинский: Амга чедир иешкилер ийлеп чор бис
Русский: Живем давно в печали и я, и мать моя.
Тувинский: Тос матрос, рулюңар таптыг тудуп башкарыңар!
Русский: Девять матросов, верней руль держи!
Тувинский: Дошкун-даа бол, далайдыва чүрек чүткүүр!
Русский: На сердце грузом былой простор лежит.
Тувинский: Эй, чалгаа!
Русский: Эй ты, отпетый!
Тувинский: Бурунгаар-ла, бурунгаар!
Русский: Вперед, простак!
Тувинский: Эзинниг хат, борттарның човууру дээш!
Русский: За буйные ветры, за скрип в бортах!
Тувинский: Ырывыс ыржым өттүр эрик чоогунуң хаяларынга чаңгыланырга, одагның кызыл чырыынга эгиннеринге чедип турар ак-сарыг узун чаштарлыг, өшкү кежинден даараан чолдак хептерлиг кижилер көстүп келдилер.
Русский: Песня неслась в тихом воздухе и эхом отдавалась в береговых скалах, где в красном свете костров показались люди с длинными белокурыми волосами, падающими на плечи, в коротких одеждах из козьих шкур.
Тувинский: Олар серемчилел база сонуургал-биле бисче чоокшулап олурлар.
Русский: Они осторожно и с любопытством приближались к нам.
Тувинский: Холдарында даштар, моңнар база чидиткен сөөк баштыг чыдалар бар болду.
Русский: В их руках были камни, дубины и копья с костяными остриями.
Тувинский: Бис оларны-даа эскербээн чүве дег, ырлажып олур бис.
Русский: Все мы продолжали петь, как будто их не замечая.
Тувинский: Ортулуктуң чурттакчылары улам чоокшулап кел чор, дөңгүр баштыг, бичии ак семдер салдыг бир ашак бурунгаар базыпты.
Русский: Островитяне подошли еще ближе, и один старик, с голым черепом и маленькой лохматой седой бородкой, выступил вперед.
Тувинский: холун чада тудуп алгаш, Софэрже кылаштапты
Русский: протянув руки, он пошел к Софэру
Тувинский: Софэр аңаа уткуй каш улуг эвес базымнар кылды, оон иелээ холдарын туттунчуп ап, карактарынче көрүштүлер.
Русский: Софэр сделал несколько медленных шагов ему навстречу, и оба, взявшись за руки, смотрели друг другу в глаза.
Тувинский: Софэр бистиң ыыт-даа чок олурган чорумалдарывысче айыткаш, чугаалады
Русский: Софэр указал на наших путников, сидевших неподвижно, и сказал
Тувинский: Бени-Анат
Русский: Бени-Анат
Тувинский: Ашак Софэрже база бистиң улузувусче бодамчалыг көрдү
Русский: Старик посмотрел на Софэра, на наших людей, видимо обдумывая
Тувинский: оон ам бодунуң эштеринче айыткаш чугаалады
Русский: потом, указав на своих островитян, сказал
Тувинский: Уанчи
Русский: Уанчи
Тувинский: Софэр бисче кылаштап келгеш
Русский: Софэр повернулся к нам
Тувинский: Бо улус боттарын уанчи деп адаар
Русский: Эти люди зовутся уанчи
Тувинский: Ортулуктуң ээлери улам чоокшулап, борбак даштар кырынга олура, бисти хайгаарай бердилер.
Русский: Островитяне подошли еще ближе и расположились кругом на камнях, наблюдая за нами.
Тувинский: Софэр биле уанчи ашак одаг чанынга олуруп алгаш, бирде бирээзин кичээнгейлиг дыңнап, хөөрежи бердилер.
Русский: Софэр и старик уанчи уселись около огня и начали по очереди говорить, внимательно вслушиваясь в слова
Тувинский: Бигвай чоогунга турган болгаш, Софэрге чугаалай-дыр
Русский: Бигвай стоял поблизости и сказал Софэру
Тувинский: Бо ашактың дылы берберлерниң чугаазынга бичии чоок-тур.
Русский: Язык этого старика немного похож на язык берберов.
Тувинский: Мээң билгеним-биле, ол кайыын үнгеш, бо ортулукта чүнү канчап чедип келгениңни айтырып олур.
Русский: Я понял, что он спрашивает: откуда ты родом и зачем мы приехали сюда, на остров.
Тувинский: Софэр Бигвайны бегбер дылга чугаалаш деп дилээн.
Русский: Тогда Софэр попросил Бигвая поговорить по-берберски.
Тувинский: Уанчи ашак Бигвайның чугаазын дыңнааш, дирлип келди.
Русский: Старик уанчи оживился, услыхав речь Бигвая.
Тувинский: Өске арткан уанчилер тура халышкаш, боттарының аразында бир-ле чүвени дүрген сүмелешкеш, Бигвайның холун алгаш, баштарынга салгылаар-даа.
Русский: Все остальные уанчи вскочили, быстро заговорили между собой, брали руки Бигвая и клали их себе на головы.
Тувинский: Олар мени дуңмам деп турлар.
Русский: Они говорят, что я их брат.
Тувинский: Корабльде база элээн каш кижи бербер дыл билир болду.
Русский: На корабле оказалось еще несколько человек, говоривших по-берберски.
Тувинский: Олар ортулуктуң чурттакчылары-биле эптиг-эвилең хөөрежип, оларның айтырыгларынга шаа-биле харыылап органнар.
Русский: Они ласково беседовали с островитянами и старались им объяснять все, о чем те спрашивали.
Тувинский: Уанчилер баштай шупту чүведен коргуп турдулар, корабльдиң ханаларын, отка холун шондурупкан чүве дег, оожум деггилээр-даа.
Русский: Сперва уанчи всего пугались, осторожно дотрагивались до стенок корабля и отдергивали руки, точно обжигаясь.
Тувинский: Оон олар корабльдиң узунун базымнар-биле хемчээп, ындыг улуг этти кылып шыдавазын, а чүгле хөм-биле шып каан хемелерге чөвүн чугаалап турлар.
Русский: Потом они стали смелее, измерили шагами длину корабля и очень ему удивлялись, говоря, что не могут построить такого, а умеют изготовлять только лодки, обтянутые кожей.
Тувинский: Удаваанда уанчилер шупту чоруптулар.
Русский: Скоро все уанчи ушли.
Тувинский: Бистиң чоогувуска одаглар хондур хып келди, айыыл диргелип келзе, корабль далайже үнеринге белен.
Русский: У нас всю ночь горели костры, и корабль, на случай тревоги, был готов к отплытию.
Тувинский: Ынчалза-даа бүгү чүве тайбың болду.
Русский: Но все было тихо и спокойно.
Тувинский: Чүгле дагның бажы ыш бургурадып, чамдыкта ак-кызыл чалбыыжы өөскүй бээр.
Русский: Только вершина горы курилась дымом, который иногда вспыхивал багровым отблеском.
Тувинский: Ынчан ыракта дааш-диңмит дыңналыр, чер сириңейни бээр.
Русский: Тогда раздавался отдаленный гром, и земля вздрагивала.
Тувинский: Өгбелер-биле сүмелешсе эки
Русский: Надо спросить предков
Тувинский: Даңгаар эртен уанчилер чедип кээп, финиктер, бананнар, хой сүдү, тыква хавыында чаа туткан балыктар эккелдилер.
Русский: Утром уанчи вернулись и принесли финики, бананы, овечье молоко в выдолбленных тыквах и свежую рыбу.
Тувинский: Уанчи ирей оларның соо-биле чоруткаш, ортулуктуң камгалакчызынга сөгүрүп чедерин сүмеледи.
Русский: Старик уанчи предложил пойти вместе с ним поклониться покровителю острова.
Тувинский: Софэр Бен-Кадех-биле кежээге чедир ээп келбезивиссе, бистиң эштеривис дуза кадып чедип кээр бооп дугуруштулар.
Русский: Софэр условился с Бен-Кадехом, что все наши товарищи будут наготове помочь нам, если мы к вечеру не вернемся.
Тувинский: Софэр, Бигвай база мен кырган уанчиниң соондан хорум-даштыг орук-биле базыптывыс.
Русский: Софэр, Бигвай и я пошли за старым уанчи по скалистой тропинке.
Тувинский: Чалбыыш тынып чыдар дагның шывадааны кызыл база кара даштарының бузундулары кайда-даа чыткылаар.
Русский: Везде валялись куски красных и черных камней, выброшенных огнедышащей горой.
Тувинский: Хөй-ле куйларлыг, элдептиг дагжыгаштар кылдыр када берген лаваның агымнары көскү болду.
Русский: Видны были потоки причудливо застывшей лавы с множеством пещер.
Тувинский: Долгандыр-ла чечектелип турар ыяштар, кедергей улуг агавалар, салааланчак кактустар база ыяштарның уннарында ораажы берген черлик виноград сыптары бедип тургулаан.
Русский: Всюду подымались цветущие деревья, огромные агавы, кусты лапчатых кактусов и много дикого винограда, обвившего стволы деревьев.
Тувинский: Дагның ийлеринде сырый ногаан эзим шөйлүп чоруй барган.
Русский: По склонам горы тянулся густой зеленый лес.
Тувинский: Тоолайлар, койгуннар база черлик өшкүлер орукту кежир халышкылаар.
Русский: Зайцы, кролики и дикие козы перебегали дорогу.
Тувинский: Суурже чоокшулап олур бис.
Русский: Мы пришли к селению.
Тувинский: Ол даг иемдиинде чурттакчылыг чер хөй-ле куйлардан бүткен болду.
Русский: Оно находилось на склоне горы и состояло из множества пещер и гротов.
Тувинский: Куйларже кирип каап чордувус.
Русский: Мы заходили в пещеры.
Тувинский: Ол ышкаш бөдүүн болгаш ядыы-ядамыкты кажан-даа көрүп чорбаан мен: оруну – пальма бүрүлеринден оваа, сыртыы – хоюг борбак даш.
Русский: Большей простоты и бедности я никогда не видел: ложе – ворох пальмовых листьев, изголовье – гладкий круглый камень.
Тувинский: Ол ышкаш хоюг даштар оон аңгыда стол болгаш сандайны солуп турар.
Русский: Такие же гладкие камни служили сиденьем и столом.
Тувинский: Лавадан болгаш ыяштан чазаан тавактар база далайның улуг курт хаптары сүт болгаш өске-даа чемнерни шыгжаар савалар бооп турган.
Русский: Миски, вырезанные из дерева и лавы, и большие морские раковины заменяли посуду для хранения молока и другой еды.
Тувинский: Даш кажаалар иштинде өшкү-хой эткилээр.
Русский: В загородках, сложенных из камней, блеяли овцы и козы.
Тувинский: Херээженнер биле бичии уруглар уткуй маңнажып кээп, бистиң идик-хевивистиң пөзүн тудуп-суйбап туруп берди.
Русский: Женщины и дети выбежали навстречу, осматривали нас и ощупывали ткань нашей одежды.
Тувинский: Олар аң-мең кежи-биле даараан хөйлеңнерлиг болдулар.
Русский: На них были рубашки, сшитые из звериных шкур.
Тувинский: Суурнуң мурнуу талазында элдептиг кедергей чоон ыяш бедип тур
Русский: Перед селением возвышалось громадное странное дерево необычайной толщины
Тувинский: Ооң уну бот-боттарынга тудушкак аңгы-аңгы сыптардан бүткен болгаш ооң бажында узун-узун бүрүлери ыяштың унундан дорт үнүп турар.
Русский: его ствол состоял из отдельных стеблей, крепко приросших друг к другу, и на верхушке длинные листья выходили прямо из ствола.
Тувинский: Уанчи ирей ол ыяштың баарынга калбаш кээп ушкаш, бир-ле чүве сымыранды.
Русский: Старик уанчи подошел к дереву, упал на колени и что-то пробормотал.
Тувинский: Оон узун чидиг даштан кылган бижээн ужулгаш, ыяшче киир шанчыпты.
Русский: Затем вынул из-за пояса нож, сделанный из длинного острого камня, и воткнул в дерево.
Тувинский: Бижээн дедир уштуп эккээрге, үттен чырык кызыл суук чүүл аттыга берди.
Русский: Когда он выдернул нож, из отверстия потекла ярко-красная струйка.
Тувинский: Уанчи биске бир-ле чүве чугаалаарга, а Бигвай ону тайылбырлады:
Русский: Уанчи обратился к нам, а Бигвай объяснял его слова:
Тувинский: Бо ыяш бисти, чаңгыс ыяштың уну дег, быжыг найыралдыг болурунга өөредип турар.
Русский: Это дерево учит нас тесно стоять друг за друга, чтобы все были, как один ствол дерева.
Тувинский: Бо ыяшка шуурган-хат, чер шимчээшкини-даа бырашпаан, ол дег биске чүү-даа чүве күш четпес.
Русский: Тогда ничто не сможет покорить нас, подобно тому как никакая буря и землетрясения не могли свалить это дерево.
Тувинский: Баштайгы уанчилер бо ортулукка келгеш, бо ыяшты тып алганнар.
Русский: Когда первые уанчи приехали на остров, они уже нашли это дерево.
Тувинский: Ам ооң бажы булуттарга шаштыгып, боду муң-муң чылдарда чурттап турар.
Русский: Теперь оно достигает вершиной облаков и живет уже несколько тысяч лет
Тувинский: Ашак ам база ыяштың баарынга тейлей олурупту.
Русский: Старик опять упал перед деревом, подняв руки.
Тувинский: Сеңээ аарышкылыг кылганым дээш, мени өршээ – деп, чалынды. Ынчалза-даа ону каржы сеткил-биле эвес, а өске черден келген аалчыларга сенде база бистии ышкаш кызыл хан бар дээрзин көргүзер бодадым.
Русский: Прости меня, – говорил он, – что я нанес тебе рану, но я сделал это не по злобе сердца, а чтобы показать слепым чужеземцам, что у тебя такая же красная кровь, как и у всех нас.
Тувинский: Уанчи ашак туруп кээп, оон ыңай чоруурун имнеди.
Русский: Старик уанчи поднялся и позвал нас идти дальше.
Тувинский: Кызыл хаялар аразында дыйлагар кокпа-биле дагның кырынче үнүп кагдывыс.
Русский: По вьющейся тропинке, среди красных скал, мы поднимались вверх по горе.
Тувинский: Кызаа өдүгнү эрткеш, узун ак согуннар астынгылаан төгерик дээвиирлиг бедик делгем куйга кирип келдивис.
Русский: Миновав узкий проход, мы попали в высокую просторную пещеру с круглым потолком, с которого свешивались длинные белые каменные стрелы
Тувинский: Дээвиирде ойбак-хараачадан дээр көстүп тур.
Русский: В куполе было отверстие, и сквозь него виднелось небо.
Тувинский: Эгезинде чырыктан кирип кээрге, чүү-даа орта көзүлбеди, ынчалза-даа карактар караңгыга чаңчыга бээрге, куй ишти долу кижи дээрзин эскерип кагдым.
Русский: Сперва, после яркого дневного света, в пещере ничего не было видно, но, когда глаза привыкли к темноте, я заметил, что вся пещера полна людей.
Тувинский: Олар чартык төгерик кылдыр тургулап алган, шимээн чок туру.
Русский: Они молча стояли полукругом.
Тувинский: Ортузунда өргүл салыр даш дөжек бар.
Русский: Посредине возвышался каменный жертвенник со ступенями.
Тувинский: Уанчи ирей олче көстү каап, ынаар кызыл шаанак каапты.
Русский: Старик уанчи раздул на жертвеннике угли и положил на них связку красного вереска.
Тувинский: Будуктар дызырткайнып, ышталып эгеледи.
Русский: Ветки затрещали и стали дымиться.
Тувинский: Уанчи сирилээш үн-биле ырлап эгеледи, а Бигвай ооң сөстерин тайылбырлады.
Русский: Уанчи запел дрожащим голосом, а Бигвай объяснял его слова.
Тувинский: О силер, ыдыктыг өгбелер!
Русский: О вы, светлые почитаемые предки!
Тувинский: Силер кажан шагда хүндүлээчел эвес Африкадан, кадыг-дошкун чагырыкчыларның чөптүг эвес дарлалындан дескен силер.
Русский: Когда-то вы уехали из негостеприимной Африки, спасаясь от несправедливости и обид жестоких владык.
Тувинский: Маңаа, бо ортулукка кээп, эп-найыралдыг ажылдап-чурттап келдиңер.
Русский: Вы поселились здесь, на острове, и жили в труде и братской дружбе.
Тувинский: Силер мерген угаанның база төлептиг чуртталганың үлегерин арттырдыңар.
Русский: Вы оставили нам примеры мудрости и достойной жизни.
Тувинский: Мурнуңарда силерниң кажан шагда дескен чуртуңардан келген улус турлар.
Русский: Вот здесь перед вами стоят люди из той же страны, из которой вы когда-то бежали.
Тувинский: Оларны канчаар бис?
Русский: Что нам с ними делать?
Тувинский: Далайга дүлер бе азы дедир салып чорудар азы бистиң Аас-кежиктиг ортулуувуска чурттаар кылдыр арттырып алыр бис бе?
Русский: Утопить ли их в море, отпустить ли их обратно или оставить на нашем Счастливом острове жить вместе с нами?
Тувинский: Ашак ыыт чок, караан шимгеш, дыңнаалап туруп алды.
Русский: Старик замолк и стал прислушиваться, закрыв глаза.
Тувинский: Ийи сарыг кушкаш дээвиирге кээп, чалгыннарын чайып, мыжыраштылар.
Русский: Две желтые птички порхали и перекликались под самым потолком.
Тувинский: Чанывыска турган уанчилерниң бирээзи кээп ушту.
Русский: Один из стоявших уанчи упал.
Тувинский: Хатка сывыртаркан күскү бүрүлер даажы дег шылырааш дыңналды.
Русский: Раздался легкий треск, затем сухой шорох, точно зашумели гонимые ветром осенние листья.
Тувинский: Ашак хая көрнүп келгеш, мени кый диди.
Русский: Старик оглянулся и подозвал меня.
Тувинский: Халы, кортпа! – деп, Софэр чугаалады.
Русский: Иди, не бойся! – сказал Софэр.
Тувинский: Уанчиге чеде бердим.
Русский: Я пошел за уанчи.
Тувинский: Ол чытканнарже сөгейип, бирээзинче айыткаш, мени көдүрүп тургус дидир.
Русский: Он наклонился над лежащим, потом показал мне рукой, чтобы я поднял его.
Тувинский: Бистиң өгбелеривистиң сөөгүн чүгле арыг чүректиг чаш уруглар тудуп болур.
Русский: Только чистые сердцем дети могут трогать руками тела наших добрых предков.
Тувинский: Чыткан мөчү дыка арган кижинии болду.
Русский: Лежавший был очень тощий человек.
Тувинский: Холдары болгаш буттары кеш-биле ораап каан сөөктер ышкаш.
Русский: Руки и ноги его казались костями, обтянутыми кожей.
Тувинский: Көдүрерин шенедим – саваңдан кылган дег чиик болду.
Русский: Я попробовал поднять его – он был легок, точно сделан из соломы.
Тувинский: Мен ону ынаар салып кагдым.
Русский: Я поставил его.
Тувинский: Арын-шырайы хеңмеленип калган, чаактары соолбургай, карактары шимдинчек.
Русский: Лицо его было высохшее, с впавшими щеками, глаза закрыты.
Тувинский: Чанывыста турган өске-даа улус база ындыг, кижи бүрүзү үш адыр баштыг серээ-биле чепсегленген.
Русский: Стоявшие рядом другие люди были все такие же, и к каждому была прикреплена тонкая острога с тремя зубцами.
Тувинский: Ашак мени холу-биле кужактааш, катап-ла өргүл салыр дөжекке барды.
Русский: Старик, обняв меня рукой, пошел обратно к жертвеннику.
Тувинский: Бо удаада Софэрже көрбүшаан
Русский: Здесь он повернулся к Софэру
Тувинский: Бистиң өгбелеривис ынаар, далай ындында, хүн үнер чүкте чурттап турар кижилерден сестип, кичээнип чоруур кылдыр өөреткен.
Русский: Наши предки учили нас бояться людей, живущих там, за морем, откуда восходит солнце.
Тувинский: Ол кижилер бистерни боттарының кулдары кылып алыксаар.
Русский: Люди там хотят сделать всех своими рабами.
Тувинский: Силерни канчаарын өгбелерим-биле сүмелештим.
Русский: Я спросил предков, как поступить с вами.
Тувинский: Олар чугаалап шыдавас – өлүг кижилер болгай, ынчалза-даа оларның сөстери бистиң чүректеривисте хып чоруур.
Русский: Они не могут ничего сказать – все они мертвы, но их слова всегда горят в нашем сердце.
Тувинский: Чүрээм меңээ чугаалай-дыр
Русский: Мое сердце говорит мне
Тувинский: «Бир эвес силер, даштыкы кижилер, бистерни хомудатпас болзуңарза, силерге черни база хемелерни-даа бээр бис, бистиң ха-дуңмавыс болганыңар ол».
Русский: «Если вы, чужеземцы, не захотите нас обижать, то мы вам дадим землю и лодки, и вы станете нашими братьями».
Тувинский: Мээң эштеримниң чүнү күзеп турарын ам эки билбейн тур мен, ынчалза-даа мен маңаа артып каайн.
Русский: Не знаю, что хотят сделать другие мои спутники, но я останусь на вашем острове.
Тувинский: Куйдан үнгеш, корабльче углаптывыс.
Русский: Мы вышли из пещеры и отправились обратно к кораблю.
Тувинский: Софэр бистен чыдып кагды
Русский: Софэр покинул нас
Тувинский: Аайлаш хат манагзынып, Аас-кежиктиг ортулуктарга элээн каш хонукта турдувус.
Русский: Ожидая благоприятного ветра, мы пробыли еще несколько дней на Счастливом острове.
Тувинский: Ындыг ортулуктар элээн каш, оларның шуптузунда уанчилер чурттап турарлар.
Русский: Таких островов несколько, они находятся недалеко друг от друга, и на каждом живут люди народа уанчи.
Тувинский: Дой тып алгаш, Софэрге плиткалар кылып бердим: оларга ол Карт-Хадаштан бо ортулуктарга чедир эрткен оруувусту бижип кагды.
Русский: Я нашел глину и изготовил для Софэра много плиток: на них он описал наш путь от Карт-Хадашта до прибытия на остров.
Тувинский: Агаар хөрүктээр хана-карактыг төгерик суугужугашты дой-довурактан кыла шаапкаш, Софэрниң бижиктиг плиткаларын өрттедип турдум.
Русский: Я сделал из глины также круглую печку с решеткой и поддувалом, в которой обжег плитки с записками Софэра.
Тувинский: Оларны ол уанчилерниң өгбелериниң мага-бодун хеңмелеп каан куюнга чажырып, хөөп кагды.
Русский: Их он закопал в пещере, где стоят высушенные тела предков уанчи
Тувинский: Мен Софэрни мээң чуртумче, Авалиже, кады чангаш, бистиң чадырывыска хан төрел киживис дег чурттаар бис деп ээрежип, чаннып шаг болдум.
Русский: Я горячо просил Софэра поехать с нами обратно на мою родину, в Авали, и обещал, что он будет жить у нас как родной.
Тувинский: Ынчалза-даа ол ынавады
Русский: Но Софэр отказался
Тувинский: Күш чок улусту дорамчылап, базынмас кижилерни бүгү назынымда дилеп келдим.
Русский: Всю жизнь я искал людей, которые не делают несправедливости и не угнетают слабых.
Тувинский: Ам оларны тып алдым.
Русский: Теперь я нашел их.
Тувинский: Харык-шинээм баксыраан-даа болза, оларны үжүк-бижикке база өске-даа эртем-билигге өөредип четтигиптерим-даа чадапчок.
Русский: Может быть, я еще сумею научить их письму и другим знаниям, хотя силы мои слабеют.
Тувинский: Кажан-бир шагда аас-кежиктиг үе чедип кээр боор – ол муң, ийи муң азы үш муң-даа чыл болгаш – ынчан, чугаажок, кижилер чаалашпас, кулданыг, күш дөгээр чорук база өлүрүүшкүн, күчүлээшкин турбас боор.
Русский: Когда-нибудь настанет счастливое время – это будет через тысячу, или две, или три тысячи лет, – но тогда, конечно, люди уже не будут воевать, не будет насилий, рабства и убийств.
Тувинский: Кижилер делегейни, бойдустуң болгаш амыдыралдың хоойлуларын шинчилээр.
Русский: Люди будут изучать мир, законы жизни и природы.
Тувинский: Олар бистиң адаавыста чүү барын билип алыр дээш, черни казып тура, ынчан мээң плиткаларымны тып алырлар.
Русский: Они будут раскапывать землю, чтобы узнать, что находится внизу под нами, и тогда найдут мои плитки.
Тувинский: Олар кижилерниң шаанда кайы хире каржы-хажагайын база бистиң үевисте амыдыралды экижидериниң кайы хире берге чораанын билип алырлар.
Русский: Они прочтут о том, как несправедливо и жестоко народы жили в наше время и как трудно было людям устраивать лучшую жизнь
Тувинский: А сен, эргим Эли, аал-чуртуңче чана бер.
Русский: А ты, мой дорогой Эли, поезжай домой.
Тувинский: Бен-Кадех – шынчы болгаш дидим далайжы чүве, ол сени чуртуңче, Авалиже, чедирип каар.
Русский: Бен-Кадех – честный и храбрый моряк, и он тебя привезет на твою родину, в Авали.
Тувинский: Мээң ак элчигенимни, бир эвес ол ам-даа бар болза, сеңээ белек кылдыр берип тур мен.
Русский: Мою белую ослицу, если она еще жива, я дарю тебе.
Тувинский: Сидонче бодуңнуң дой корабльчигештериңни садып-саарарда, чүъгүң чүдүргей сен.
Русский: Ты на ней будешь возить в Сидон для продажи твои глиняные кораблики.
Тувинский: Чок! – дидим.
Русский: Нет! – ответил я.
Тувинский: Ам чүгле далайжы болур мен.
Русский: Теперь я стану только моряком.
Тувинский: Мен далайның болгаш кижилерниң Лала-Зор, Меремот хевирлиг хөй-ле маңгыстарының кандыызын-даа көрдүм, ынчангаш ам чүден-даа кортпас мен.
Русский: Я видел всякие чудовища – и морские и человеческие, вроде Меремота и Лала-Зора, и теперь меня ничто уже не может устрашить.
Тувинский: Хат кажан Африкаже углай бээрге, Бен-Кадех эштеринден ортулукка артар күзелдиглер бар бе дээрзин айтыра-дыр, чүгле Софэрден өске, кым-даа уанчи чоннуң чанынга артыксаваан.
Русский: Когда ветер задул в сторону Африки, Бен-Кадех спросил всех товарищей, не желает ли кто остаться на острове, но никто, кроме Софэра, не захотел поселиться среди народа уанчи.
Тувинский: Корабль ортулуктан ырап, парустарны хат хөрүктей бергенде, эрикте уанчилер чанында турган Софэрже муңгарал-биле көрдүм, ол дээрге мээң ужурашканым база ам кезээ мөңгеде чарлып турарым эң-не кайгамчык, мерген угаанныг болгаш буянныг кижи чүве.
Русский: Когда корабль отплыл от острова и парус наполнился ветром, я с грустью смотрел на берег, где среди уанчи стоял Софэр – самый удивительный, мудрый и добрый человек, какого мне случалось встречать и с которым мне приходилось теперь навсегда расстаться.
Тувинский: Каш хонук иштинде эжиндирип келдивис, ам-на эрик шугуму база шорааннарлыг даглар көстүп келди.
Русский: Мы плыли несколько дней, и наконец впереди показались линия берега и скалистые горы.
Тувинский: Мелькарттың баганаларын танып кагдым: соңгу чүктен – карарып база мурнуу чүктен – ягаан-кызыл өңнүг көстүр.
Русский: Я узнал столбы Мелькарта: черный – с севера и розовый – с юга.
Тувинский: Баганалар чоорту башкаланып, ийи аразында өдүг көгерип келди.
Русский: Они постепенно раздвигались, и между ними засинел пролив.